GiliGold/VAD_KnessetCorpus huggingface dataset:
<ורד וינדמן: הוא נמצא בתוך המחשב, בסלון, או בחדר של הילד או במסך הסלולארי שלו.
איילת נחמיאס ורבין: גם ברחוב.
<ורד וינדמן: ומעבר לזה שהתופעה של פגיעה מינית בקטינים במרחב המציאותי לא השתנתה, נוסף מימד - - -
איילת נחמיאס ורבין: איום חדש.
<ורד וינדמן: מימד שצריך להתמודד איתו בכלים אחרים.
<ורד וינדמן: אני חושבת שההערה שהערת בתחילת הדברים שלך מאד משמעותית.
<ורד וינדמן: עבירות המין שנמצאות בספר החוקים של מדינת ישראל הן עבירות שעדיין לא עברו את ההתאמה הנדרשת לעולם, למציאות המשתנה.
איילת נחמיאס ורבין: ברור, לעולם הווירטואלי.
<ורד וינדמן: עבירה שנקראת במקום כמו ארצות הברית גרומינג ולומינג והעבירות האלה לא נמצאות בספר החוקים.
<ורד וינדמן: אנחנו יזמנו תיקון שעוסק בהטרדה מינית, כשכיוונו גם להטרדה מינית באינטרנט ואנחנו רואים עלייה מאד מאד משמעותית של פגיעות של הטרדה מינית ביחס לקטינים.
<ורד וינדמן: לדעתי זה קשור ביחס למרחב הווירטואלי, אבל צריך לבדוק האם חסרות בספר החוקים עבירות שמתייחסות לנושא בין היתר של פיתוי ילדים, כדי שנוכל לעצור את זה מבעוד מועד ולא נגיע למצב של עבירת מין בעולם הממשי.
איילת נחמיאס ורבין: משפט אחרון.
<ורד וינדמן: עכשיו חוק ההגנה על הציבור, שאולי הדבר הכי חשוב בו זה הנושא של הפיקוח.
<ורד וינדמן: הרי כפי שראינו מהנתונים פה, יש מעט מאד מטופלים.
<ורד וינדמן: אז צריך לעשות שני דברים.
<ורד וינדמן: שאלתם מה צריך לעשות, הנה שני דברים קונקרטיים שצריך לעשות.
<ורד וינדמן: אחד זה להרחיב את מספר המפקחים.
<ורד וינדמן: אנחנו במקום ליניארי.
<ורד וינדמן: מספר המפוקחים לא קטן, הוא כל הזמן גדל.
<ורד וינדמן: זה דבר אחד.
<ורד וינדמן: דבר שני, הצעת חוק שאנחנו יזמנו ולא עברה ועדת שרים, היא לדרוש פיקוח גם על מי שהמסוכנות שלו היא לא הרמה הכי גבוהה, היא הרמה הבינונית, שהוא יהיה גם מפוקח וזה לא ייגמר אחרי חמש שנים.
<ורד וינדמן: הרי מה אנחנו עושים?
<ורד וינדמן: אנחנו מחזירים לרחוב את אותם אנשים שלא ניתן היום לפי החוק לפקח עליהם ומי שמפוקח זה רק מי שנשקפת ממנו הסכנה הגבוהה ביותר; והחוק למניעת העסקת עברייני מין, שהוא חשוב בצורה בלתי רגילה ולא הזכרנו אותי עדיין - - -
איילת נחמיאס ורבין: אני הזכרתי אותו בהקשר של שאול שמאי.
<ורד וינדמן: המשטרה צריכה לעשות אכיפה יזומה, לעשות קמפיינים ציבוריים, כפי שהיו בראשית החוק, כדי שהציבור יידע לשאול את השאלות הנכונות, מפני שפדופילים מחפשים בדיוק את המקומות שבהם נמצאים ילדים, במוסדות חינוך, בגני ילדים.
איילת נחמיאס ורבין: ורד, אני אפשרתי לך בגלל שאת אורחת כבוד של הוועדה.
<ורד וינדמן: אני מודה לך.
איילת נחמיאס ורבין: אני יודעת את זה.
<ורד וינדמן: ואני קיצרתי עוד שלושה דברים.
איילת נחמיאס ורבין: לא, כי ברור לי שזה בנשמתך.
<ורד וינדמן: החוק למניעת העסקה חייב להיות על השולחן כי זה בדיוק מניעה.
איילת נחמיאס ורבין: אין ויכוח.
איילת נחמיאס ורבין: אנחנו גם דיברנו כבר אפילו על נהגי הסעות.
איילת נחמיאס ורבין: משרד החינוך, אני באמת קיפחתי אתכם, בבקשה.
<איל פרידמן-מירב: איל, קב"ט משרד החינוך.
<איל פרידמן-מירב: אנחנו עושים את כל הפעולות האפשריות לבדיקת כל מאגרי המורים, גם הקבועים, גם הזמניים וגם המתחלפים.
איילת נחמיאס ורבין: אז איך שאול שמאי נכנס להיות מורה מחליף בבית הספר?
<קריאה: את ציינת בעצמך.
איילת נחמיאס ורבין: לא, אני יודעת שאני ציינתי, אבל אני רוצה לשמוע את זה ממשרד החינוך, לא ממני.
<לירון ספרד: בעניין שאול שמאי מתקיימת חקירת משטרה בנושא ולא - - -
איילת נחמיאס ורבין: אתה היועץ המשפטי?
<לירון ספרד: נכון.
איילת נחמיאס ורבין: נכון, אני פוגשת אותך מדי פעם.
<לירון ספרד: נכון, בגלל זה נתתי לו להתחיל לדבר.
איילת נחמיאס ורבין: כן, כי אני לא אוהבת שהיועצים המשפטיים של משרד החינוך קודם כל מדברים.
<איל פרידמן-מירב: תקלות יש.
<איל פרידמן-מירב: אנחנו מטפלים בהן עם כל הגורמים וכל הגופים וחלק מהעניין זה המידע שצריך לעבור בצורה הרבה יותר מהירה והרבה יותר זמינה.
איילת נחמיאס ורבין: המידע לא עובר?
<איל פרידמן-מירב: בין המשטרה לבינינו הוא עובר, לא תמיד מספיק מהר כדי שנעשה את הפעולות המונעות במיידי ואנחנו עושים את כל הדברים מבחינתנו כדי למנוע את המקרים האלה.
<לירון ספרד: אני אוסיף שבימים האלה יש דיונים עם משרד המשפטים בכל הנוגע להעברת מידע בזמן אמת מהמשטרה, על קיום הליכים פליליים כנגד עובדי מדינה וקבוצות עובדים נוספות, לרבות עובדי הוראה.
<לירון ספרד: מצב שכבר ברגע בו נפתחת חקירה פלילית בעבירות חמורות נגד עובדים, באותו רגע יועבר עדכון למעסיק.
<לירון ספרד: מצב שהיום - - -
יפעת שאשא ביטון: זה מה שסוכם עם ועדת החינוך בדיון שאנחנו קיימנו.
<לירון ספרד: גם בוועדת החינוך אמרנו את זה, אבל זה נושא שדורש שינוי מערכתי נרחב.
<לירון ספרד: זה לא רק לגבי משרד החינוך, זה לגבי קבוצת משרדים בהתחלה וזה דיונים שמתקיימים עם משרד המשפטים על העברת מידע בזמן אמת.
יפעת שאשא ביטון: מה החסמים?
<לירון ספרד: היום העברת המידע יכולה להיות אד-הוק, נקודתית, או בעצם במשיכה.
<לירון ספרד: כשאנחנו פונים למערכת המידע הפלילית דרך מערכות שנמצאות במשרד, מבקשים מידע - - -
איילת נחמיאס ורבין: אגב, חברת הכנסת שאשא ביטון ואני עוסקות כרגע בעוד איזה אירוע של מורה, שאנחנו כרגע בוחנות האם באמת.
איילת נחמיאס ורבין: אנחנו הבנו שהיו שם שתי תלונות, גם של מורה וגם של תלמידה ואנחנו כרגע - - -
<איל פרידמן-מירב: נשמע לקבל את המידע כדי לבדוק.
איילת נחמיאס ורבין: אני חושבת שאתם חשופים לו.
<לירון ספרד: אז אם יש מידע אפשר לדבר גם אחר כך, להעביר לנו פנייה מסודרת ואת זה אנחנו יכולים להבטיח, שכל תלונה שמתקבלת אצלנו במשרד נבדקת באופן מקצועי, יסודי, התייעצות עם כל הרשויות הרלבנטיות, כולל משטרת ישראל, כולל פרקליטות ואנחנו מקבלים את ההחלטות שנדרשות בהתאם לסמכויות שעומדות בפני המשרד.
איילת נחמיאס ורבין: אתה עכשיו נתת לי את ההודעה שלך לא כיועץ משפטי אלא גם כיועץ תקשורת, אבל אני אומרת לכם שדעתי לפחות, בגלל שאני חשופה מאד מאד מאד לאירוע שהיה בבית הספר בצפון תל אביב, אני באופן שבועי חשופה למצב של הילדות שם, אומרת לכם שהכשל - - -
<לירון ספרד: אתמול אפילו קיבלת מכתב ממני בעניין.
איילת נחמיאס ורבין: אני קיבלתי אתמול מכתב ממך?
<לירון ספרד: כן.
יפעת שאשא ביטון: הוא מחכה לך במשרד.
איילת נחמיאס ורבין: אז יועציי, אני מבקשת.
איילת נחמיאס ורבין: קיבלתם מכתב אלינו?
<לירון ספרד: בוצעה פנייה של ההורים אלינו ואת היית בהעתקים וקיבלת תשובה בחזרה.
איילת נחמיאס ורבין: נכון, טוב.
יפעת שאשא ביטון: שני דברים בהקשר של מה שאמרת.
יפעת שאשא ביטון: פעם אחת, עד שתגמרו את כל הסידורים עם המשרדים השונים, ואני כבר מכירה את הפרוצדורות, אז סוכם שכל עובד ועובדת, ועובדת - אני בכוונה מדגישה את זה - כי אנחנו מנסים לעשות שינוי ומשום מה זה לא נקלט במערכות.
יפעת שאשא ביטון: כל עובד ועובדת שבאים ומבקשים לעבוד במסגרת חינוכית, בין אם זה כמחליפים ובין אם זה בכל צורה אחרת, אתם תצטרכו למשוך.
יפעת שאשא ביטון: כן, זה לוקח זמן.
<לירון ספרד: קיים.
<לירון ספרד: קיים היום.
יפעת שאשא ביטון: זה קיים, אבל אנחנו יודעים שהיו כשלים.
<איל פרידמן-מירב: לא נכון.
יפעת שאשא ביטון: זה נכון, אל תגיד לא נכון, כי היו כמה פספוסים גם בעת האחרונה.
יפעת שאשא ביטון: דבר שני, מעניין אותי לדעת מה החסמים מול משרד המשפטים, מכך שהמידע פשוט יעבור ישירות אליכם.
יפעת שאשא ביטון: למה אנחנו צריכים כל הזמן - - -
<לירון ספרד: זה עניין טכני לחלוטין.
איילת נחמיאס ורבין: יש לנו עוד דיון כאן ואני אתן גם למרכז הסיוע לנפגעות תקיפה מינית, אבל אמיר שואן ביקש לומר כמה דברים ואני רוצה לתת לו הזדמנות, כי אני טיפלתי בזה הרבה קודם, אבל זה ללא ספק זה גרם לי לא לישון עוד לילה.
<אמיר שואן: תודה רבה לכן על הדיון, קודם כל.
<אמיר שואן: רציתי לומר שיש פה איזה פיל בחדר שאנחנו לא כל כך מדברים עליו.
<אמיר שואן: נציגי המשטרה סיפרו פה שמערך מאור עומד להיות מושלם ברבעון הראשון של שנת 2018.
<אמיר שואן: יכול להיות שזו הערכה אופטימית, אולי זה יהיה הרבעון השני – לא משנה.
<אמיר שואן: הפיל שנמצא פה בחדר ואנחנו לא מדברים עליו, זה שברגע שמערך מאור יתחיל לפעול, יהיו הרבה יותר מפוקחים לרב פקד זגורי - - -
איילת נחמיאס ורבין: ליחידת צור.
<אמיר שואן: ויהיו הרבה יותר אנשים שיוכלו, תיאורטית, להגיע לטיפול אם אתם תפעלו לחקיקה שמחייבת טיפול.
<אמיר שואן: זאת אומרת אנחנו מדברים על מאות אנשים, אם לא אלפי אנשים, שהחברה האלה מהמשטרה הולכים לתפוס.
<אמיר שואן: ולכן אני חושב שראוי אפילו אתמול להתחיל כבר מהלך חקיקתי מואץ, בכדי שברגע שמערך מאור יתחיל לפעול, להכניס את אותם מאות אנשים לכלא או לכל מסגרת אחרת.
<אמיר שואן: אלף העונשים יהיו הרבה יותר חמורים, אם זה באמת על כל הנושא של גרומינג, שכבר נגענו בו; ו-ב', אנשים שכן משתחררים לחברה, יהיה את כוח האדם לרב פקד זגורי, שיוכל לפקח עליהם.
<אמיר שואן: הוא אומר שמה שהיה כתוב בכתבה הוא עוד היה חותם עליו, נכון?
<אמיר שואן: אם אני זוכר נכון.
<אמיר שואן: אז אתה אומר שאם אותו בכיר שרואיין בכתבה, בכיר שב"ס לשעבר שאמר שיש עשרות מפקחים, הוא נתן איזו שהיא הערכה אופטימית – הבכיר הזה.
<אמיר שואן: כלומר אנחנו מדברים על עוד פחות.
<אמיר שואן: היחס בין המפקח לבין - - -
איילת נחמיאס ורבין: ברור, כן, כן, הבנו.
<אמיר שואן: בין מפקח למפוקח, הוא מאד מאד נמוך.
<אמיר שואן: אז יפה שעה אחת קודם.
<אמיר שואן: עוד שלושה חודשים מאות אנשים יצבאו על המחלקה שלו, על החברה שלהם, על בתי המשפט ועל הכלא, דרך אגב, על שב"ס.
<אמיר שואן: אנחנו מדברים על צפיפות נוראית הרי בבתי הכלא, לא בגלל זה, אז גם שם צריך מיד לשפר את ה - - -
<אמיר שואן: רק רציתי להסב את תשומת הלב.
איילת נחמיאס ורבין: זה היה חשוב לחדד את הדברים האלה.
איילת נחמיאס ורבין: אורית סוליציאנו, אנחנו נגנוב עוד שלוש דקות, בסדר, תמי?
<אורית סוליציאנו: אני ממש אומר בקצרה.
<אורית סוליציאנו: זה מקרה שאנחנו גם מכירים ממערכות אחרות ורק לפני שבוע היה דיון בוועדה לקידום מעמד האישה על רופאים שעוברים ממקום למקום.
<אורית סוליציאנו: אז אותו דבר יש גם במערכת החינוך, במקרה שאנחנו בקשר איתכם עכשיו, על מורה שעוזב בית ספר מסוים וכדי לסגור איתו יפה לא כתוב שום דבר שהוא מפוטר, או על חשד לסטיות מיניות - - -
איילת נחמיאס ורבין: ולפעמים הוא גם מוזז ביוזמה ממקום למקום באיזו חלוקת נטל כזו.
<אורית סוליציאנו: ויש כאן איזה שהוא קשר, שאנחנו דיברנו על כך שכולנו הורים.
<אורית סוליציאנו: לא יכול להיות דבר כזה שגם אם הבן אדם לא עבר הליך משפטי, שזה להחליף פצצה מתקתקת - - -
<אורית סוליציאנו: יש כאן ואקום - - -
איילת נחמיאס ורבין: תראי, בסוף האירוע המטלטל שעברו בבית הספר, אני מקווה, זה אמנם על הגב של הילדות האלה, אבל אני מקווה שהוא יהיה אירוע משנה חיים מבחינת האופן שבו מתייחסים לכניסה של מורים וצוותי הוראה לבתי הספר, כי מצד אחד רוב המורים הם לא עבריינים ומצד שני יש פצצות מתקתקות שאנחנו מבינים שהם באמת - - -
יפעת שאשא ביטון: כן, אבל יש פה פקטור שלא נמצא סביב השולחן וצריך לומר אותו ולא כי אני באה לסנגר פה על משרד החינוך, אבל הארגונים.
יפעת שאשא ביטון: הארגונים היציגים של המורים ושל הגננות, שעם הרגליים האחוריות עומדים על זה שלא יפגעו בתנאים ולא יזיזו איש צוות ובסוף הפשרה היא שהוא פשוט זז למקום אחר.
איילת נחמיאס ורבין: אבל סליחה, יקירה, במקרה של שאול שמאי אנחנו לא מדברים על מורה שהוגן על ידי הארגונים, אז בואי.
איילת נחמיאס ורבין: את יודעת, אני - - -
יפעת שאשא ביטון: לא, אני נותנת פה סדרה של מקרים שאנחנו מטפלים בהם.
איילת נחמיאס ורבין: נכון, זה עוד היבט.
איילת נחמיאס ורבין: ביקשת את זכות הדיבור, אז אני נותנת ממש דקה וגם לך דקה.
<רותי ברנשטיין פרץ: שתי רותי ברנשטיין פרץ, אני נציגת הסתדרות הפסיכולוגים בישראל ואני רוצה לדבר על עוד פיל ענק שלדעתי לא נמצא פה בחדר.
<רותי ברנשטיין פרץ: אנחנו מדברים על פגיעה בקטינים ועוד לא דיברנו על זה שמלבד המקרים בסמטה החשוכה, כמו שאת הצגת, אחוז מאד מאד גבוה מהפגיעות – ואורית יכולה לתת את הנתונים המדויקים – לא מתרחשות על ידי זרים בסמטות חשוכות, אלא בתוך הבית.
איילת נחמיאס ורבין: זה לא היה סמטה חשוכה אגב, זה היה באור יום.
<רותי ברנשטיין פרץ: כן, כן, אני רק אומרת "חשוכה", במובן הזה שבתוך הבית, בתוך המשפחה, לא רק בתוך קשרים אחרים ובעצם אז הנזק שנגרם הוא גם בהליך הפלילי ולצורך העניין גם בבתי דין למשפחה, כמו למשל מקרים שהסדרי הראייה נשארים כמו שהיו, בתי הדין למשפחה שמגדירים את המקרה כמעידה וכל מיני דברים כאלה.
<רותי ברנשטיין פרץ: נושא נוסף שכן דובר פה זה ההבדל בין ההגדרה של פדופיליה בענישה ובטיפול.
<רותי ברנשטיין פרץ: אני חושבת שבחוק יש אם הפגיעה מתחת לגיל 14 וכו', כל מיני מדרגים שונים, בטיפול זה אחר לגמרי.
איילת נחמיאס ורבין: רותי אני מודה לך, אני צריכה לסכם.
איילת נחמיאס ורבין: ביקשת דקה, אבל אני אתן לך דקה בדיוק, עכשיו אני אהיה הרבה יותר קפדנית.
איילת נחמיאס ורבין: שם ותפקיד.
<אלירן מלכי: דקה בדיוק.
<אלירן מלכי: אלירן מלכי מהליגה להגנה על קטינים.
<אלירן מלכי: אני רוצה להכניס עוד איזה רבע פיל ברבע דקה שנשארה לי ודווקא להגיד לרב פקד זגורי שהוא עושה עבודה נפלאה, אבל הוא בסך הכל עלה תאנה כי צריך שיהיה הרבה יותר פקחים והפקחים זה אזרחים, וכדי שיהיו אזרחים, צריך שיהיה מאגר פדופילים פתוח לציבור שכולנו נדע מי הפדופילים ונוכל להתגונן.
<אלירן מלכי: היום אין לאזרחים שום כלים להתגונן נגד פדופילים.
איילת נחמיאס ורבין: אלירן, אנחנו הזכרנו את הדברים האלה ואנחנו נזכיר אותם גם בסיכום.
איילת נחמיאס ורבין: ברשותכם, אני רוצה לסכם את הדיון הקשה הזה ולהערכתי אנחנו נעשה גם דיון המשך.
איילת נחמיאס ורבין: אנחנו רק נצטרך להחליט מתי, כי אני חושבת שחברת הכנסת שאשא ביטון ואני נצטרך לקבל כמה החלטות מאד מאד מורכבות, בהתייעצות גם עם משרדי הממשלה.
איילת נחמיאס ורבין: אני רוצה לציין כמה דברים שעלו כאן.
איילת נחמיאס ורבין: תראו, אני רוצה להגיד משהו, זה לא קל לי לדבר על מה שאני עברתי בתור ילדה.
איילת נחמיאס ורבין: הסיבה שאני הזכרתי את זה בכלל זה כי באיזה שהוא יום אני עברתי בקינג ג'ורג' עם הילדים שלי ליד השביל הזה, זה לא היה סמטה, ליד השביל הזה איפה שמשכו אותי פנימה ואני נחרדתי מהמחשבה שזה יכול לקרות למישהו מהילדים שלי.
איילת נחמיאס ורבין: אני לא בן אדם שמתבייש בדברים שקרו לו, אבל זה לא קל לי לחשוף את עצמי ככה.
איילת נחמיאס ורבין: אני אומרת שבסופו של דבר החוויות האלה הן שם, הן לא נעלמות לשום מקום, הן לא הולכות לשום מקום ומי שחושב שהן הולכות לאן שהוא, טועה.
איילת נחמיאס ורבין: ולכן אנחנו נהיה חייבות להידרש לכמה דברים ובכמה היבטים ואחד זה עבודת חקיקה.
איילת נחמיאס ורבין: כלומר לראות האם היום העבירות פרושות על כל מרחב העבירות שהן צריכות להיות פרושות, כולל עבירות הפיתוי ומה שנקרא הזימון – איך הפדופילים מזמנים אליהם את הילדים, בין אם מדובר במרחב הווירטואלי ובין אם מדובר במרחב המציאותי.
איילת נחמיאס ורבין: אנחנו נצטרך לדון מחדש בסוגית המרשם ועד כמה המרשם הזה פתוח או חשוף.
איילת נחמיאס ורבין: את העלית רעיון שהוא בעיני בוודאי, לכל הפחות ראוי לדון בו, זה הנושא של מי שלא עובר טיפול – האם צריך לחייב אותו ולאכוף עליו טיפול.
איילת נחמיאס ורבין: יכול להיות שזה יהיה פחות אפקטיבי, אבל אני יודעת שגם המדינה עושה לעצמה את החשבון הכלכלי – אם זה לא אפקטיבי, אז למה שאני אשקיע בזה?
איילת נחמיאס ורבין: סליחה, עם כל הכבוד, את הדיון הזה לא, סליחה - - -
יפעת שאשא ביטון: אם הוא לא עובר טיפול, שיהיה רשום במאגר.
איילת נחמיאס ורבין: כן, שזה יהיה רשום במאגר שזה חשוף, כן.
יפעת שאשא ביטון: אז שיבחר אם הוא מטופל או חשוף.
איילת נחמיאס ורבין: לגבי המרשם – יכול להיות שאנחנו נצטרך להידרש שוב לשאלה האם בן אדם יכול למשל לשנות את שמו.
איילת נחמיאס ורבין: אני חושבת שאסור שהוא יוכל לשנות את שמו.
איילת נחמיאס ורבין: האם הוא יכול לעבור ממקום למקום מבלי לדווח לאף אחד?
איילת נחמיאס ורבין: כמובן שאם יש לו תנאי פיקוח שהוא חייב והוא מפוקח על ידי יחידת צור, הוא לא יכול לעשות את זה, אבל ככל שהוא לא מפוקח על ידי יחידת צור בגלל רמת מסוכנות לא הכי גבוהה, אז אנחנו נמצאים בבעיה.
איילת נחמיאס ורבין: אנחנו נעקוב אחרי מה שקורה גם במערך מאור, במטרה לעזור לכם לעזור לנו וכנ"ל גם לגבי יחידת צור, בהנחת עבודה שבאמת מערך מאור יהיה איזה מן משפך לעבודה נוספת ליחידת צור.
איילת נחמיאס ורבין: אנחנו נצטרך להידרש גם לנושא המשאבים.
איילת נחמיאס ורבין: כאמור, אני פונה למשרד המשפטים בתחינה, אלה לא אירועים רגילים.
איילת נחמיאס ורבין: אנחנו חייבים.
איילת נחמיאס ורבין: אני רוצה להשוות לך את זה למשהו.
איילת נחמיאס ורבין: אני פעם עבדתי בחברת תעופה, שם לא היו בודקים רק תאונות אוויריות, היו בודקים את הדבר שנקרא כמעט תאונה.
איילת נחמיאס ורבין: אותו דבר פה בכתבי האישום, במרחק שבין תלונה לבין הגשת כתב אישום, להבין למה אי אפשר היה להגיש כתב אישום.
איילת נחמיאס ורבין: יש הבדל בין מחסור בראיות מסיבות כפי שאת תיארת לבין כשל מהותי במערכת, שלא איפשר הגשת כתב אישום בגלל תקלות כמו שציינתי, בין אם מדובר במחיקת הארד דיסק או בזה שלא הצליחו למשוך את הסרטים ממצלמות שנמצאות בסביבה בזמן.
איילת נחמיאס ורבין: אלה דברים שהם חיוניים וקריטיים ואי אפשר לוותר עליהם.
איילת נחמיאס ורבין: בסופו של דבר אני מאד מאד מקווה לקבל תשובה מהיועץ המשפטי לממשלה בעניין הפדופיל רומן לוין, שהוא עצר את עסקת הטיעון המתועבת הזאת, אבל אנחנו נעקוב אחרי הדברים האלה ואנחנו לא נרפה מהם, משום שהתפקיד שלנו הוא גם לעזור לכם בסופו של דבר למצות את הדין ולאכוף, לבצע אכיפה באופן הראוי והמשמעותי ביותר בעבירות האלה.
איילת נחמיאס ורבין: אני לא מזלזלת ומי שמכיר אותי יודע שעבירות מין בעיני הן מאד מאד חמורות, אבל בסוף עבירות פדופיליה, והרבה פעמים פה בכנסת מתעסקים בהתפלפלות.
איילת נחמיאס ורבין: פה זה לא התפלפלות, פה זה חיי הילדים שלנו.
איילת נחמיאס ורבין: תודה רבה לכם על הזמן שלכם.
איילת נחמיאס ורבין: חברים, התחלתי את הדיון.
איילת נחמיאס ורבין: אני מודה לחברת הכנסת שאשא ביטון, היא ביקשה ממני לנהל את שני הדיונים היום.
איילת נחמיאס ורבין: אני אקרא את הנושאים של הדיון המהיר: תינוקות מאושפזים ורק מוהל אחד מזומן לבירור מדי שנה: הפיקוח על מוהלים על ידי הרבנות הראשית, של חבר הכנסת אלעזר שטרן, תינוקות מאושפזים ורק מוהל אחד מזומן לבירור מדי שנה:
איילת נחמיאס ורבין: הפיקוח על המוהלים על ידי הרבנות הראשית של חבר הכנסת אברהם נגוסה ותינוקות מאושפזים ורק מוהל אחד מזומן לבירור מדי שנה:
איילת נחמיאס ורבין: הפיקוח על מוהלים ע"י הרבנות הראשית, של חברת הכנסת רחל עזריה.
איילת נחמיאס ורבין: אני רוצה להודות לכם על זה שזימנתם את הדיון הזה, אני חושבת שזה מאד מאד חשוב.
איילת נחמיאס ורבין: בעליל מדובר באחד מהנושאים הכי רגישים לכל אדם ובוודאי יהודי באשר הוא ואנחנו באמת לפי הנתונים רואים שרק משנת 2011 זימנה הרבנות רק 9 מוהלים לבירור בעקבות סיבוך ולפני שנה אנחנו זוכרים שהייתה פרשייה מאד מאד קשה עם מוהל, שלמעשה סבר שתינוקות יוצאי אתיופיה הם ראויים לאיזה שהוא ניסוי מדעי ועל כן צריך להתאמן עליהם.
איילת נחמיאס ורבין: אני מאד מקווה שאנחנו נוכל לצאת מהדיון המהיר הזה עם קצת יותר תובנות על האופן שבו מפקחים על ההליך הרגיש והמורכב הזה.
איילת נחמיאס ורבין: חבר הכנסת אלעזר שטרן, בבקשה.
אלעזר שטרן: גברתי היושבת בראש, כמו שאמרת הנושא הוא מורכב, הוא רגיש.
אלעזר שטרן: כמובן שהוא גם כואב מאד.
אלעזר שטרן: זה נכון שאנחנו העלינו את זה, אני מניח כמה מאיתנו.
אלעזר שטרן: גם אני העליתי את זה לפני שנה, על הנושא של הרב אסולין, שהתאמן על תינוקות ממוצא אתיופי.
אלעזר שטרן: אני מוכרח להגיד, רק לאחרונה שמענו, נדמה לי שאוריה אלקיים עשה את הכתבה הזאת, שהוא גם מועמד לרבנות עיר.
אלעזר שטרן: זאת אומרת הוא עבר כמה שלבים שהוא גם יכול להיות גם רב העיר חדרה.
אלעזר שטרן: מזל שבית המשפט - - -
איילת נחמיאס ורבין: קוראים לזה החוק הפיטרי, אלעזר, לא?
איילת נחמיאס ורבין: בועטים אותו למעלה.
אלעזר שטרן: מזל שבית המשפט העליון התערב גם הפעם, בשביל להשהות את התהליך הזה לא בגללו, בגלל מישהו אחר, אבל לא משנה, כרגע זה נעצר.
אלעזר שטרן: לגופו של עניין, אני דיברתי על זה במסגרת רצון למסד לא את עניין הבריתות, אלא את עניין הפיקוח.
אלעזר שטרן: ברית במדינת ישראל מי שרוצה עושה ומי שלא רוצה, לא עושה, אבל לשמחתנו רוב העם עושה.
אלעזר שטרן: תיכף אני אדבר גם על זה.
אלעזר שטרן: חשבנו שלמרות שיש ועדה שמפקחת, נכון שהדבר יהיה מוסמך בחוק, כדי שבאמת לא נגיע למציאות שעלייה אני תיכף אדבר ושהעניין לא יהיה וולונטרי ולא תהיה איזו יוזמה ברבנות שפעם אוכפים ופעם לא אוכפים, אלא זה עניין של חוק.
אלעזר שטרן: דרך אגב, הרכב הוועדה מבחינתי יכול להיות כמעט אותו דבר.
אלעזר שטרן: נציגים של הרבנות, משרד הבריאות, לא משנה, הרי בסוף אנחנו מדברים פה – נכון שמדובר על מושג דעתי, אבל הפרוצדורה היא רפואית כירורגית.
אלעזר שטרן: אז על מה אנחנו מתקוממים, לפחות אני, אני חושב שגם האחרים והאחרות – ישנם 43 תינוקות שמגיעים לבתי חולים אחרי בריתות לא מוצלחות או לא מוצלחות זמנית.
אלעזר שטרן: לפעמים זה גם נזק לכל החיים, לפעמים זה גם נזק שניתן לתיקון.
אלעזר שטרן: הרבנות זימנה 9 מוהלים.
איילת נחמיאס ורבין: מאז שנת 2011.
אלעזר שטרן: מאז שנת 2011.
אלעזר שטרן: זאת אומרת זה הנתונים שפורסמו.
אלעזר שטרן: כשאתה מסתכל על הנתונים האלה, אז לצערי הרב אני מרשה לעצמי להעביר קו ישיר בין זה שמוהל שהתאמן על תינוקות אתיופים וכל העונש שהוא קיבל זה שהוא לא ידריך תקופה מוגבלת.
אלעזר שטרן: לא אמרו לו אתה לא תעשה בריתות, על הגזענות המעליבה הזאת שגילית.
אלעזר שטרן: אני, ארגון נורמאלי, שאין בו קשרים, שמתנהל כמו שצריך גם מבחינה ערכית, לא רק מבחינה פרוצדוראלית, היה אומר לו תעוף מכאן, לא רוצה לראות אותך יותר, אל תיכנס.
אלעזר שטרן: אז מה ששללו ממנו זה את ההדרכה.
אלעזר שטרן: הרי אנחנו תמיד יודעים שמי שגזען הוא גזען הוא גזען.
אלעזר שטרן: מי שמשפיל הוא משפיל, הוא משפיל.
אלעזר שטרן: לא רוצה כרגע להרחיב את זה יותר מזה.
אלעזר שטרן: ולכן גם מי שהתאמן, העז להתאמן, לאמן על תינוקות ממוצא אתיופי, ברור שהוא לא יכול להתעסק.
איילת נחמיאס ורבין: אלעזר, אתה מסיים?
אלעזר שטרן: אני מסיים.
אלעזר שטרן: ואולי אני אגיד באמת את המשפט האחרון, כיוון שזממנו באמת קצר.
אלעזר שטרן: תראו, יש כאלה שמנסים להתכחש.
אלעזר שטרן: מספר התינוקות הנימולים במדינת ישראל יורד.
אלעזר שטרן: יש לזה כל מיני סיבות.
אלעזר שטרן: חלק בגלל העלייה - - -
איילת נחמיאס ורבין: אגב, אנחנו יודעים את זה בוודאות?
איילת נחמיאס ורבין: הרי אין כל כך איך - - -
אלעזר שטרן: חד משמעית.
איילת נחמיאס ורבין: יש נתונים?
איילת נחמיאס ורבין: אף אחד לא רושם אם עשית ברית או לא עשית ברית לבן שלך.
אלעזר שטרן: שנייה.
<קריאה: עשינו סקר.
איילת נחמיאס ורבין: לא, אני שואלת כדי לדעת.
<קריאה: סקר שלא תומך בנתונים - - -
איילת נחמיאס ורבין: תיכף אני אתן לכם את רשות הדיבור, אבל מעניין אותי מאיפה חבר הכנסת שטרן אומר, כי הוא בדרך כלל לא אומר דברים לא - - -
אלעזר שטרן: אלף, אני יכול לקחת אותך לסיור בבתי החולים במחלקות הילדים אצל רופאים דתיים שלובשים כיפה וציצית והם יגידו לך כמה תינוקות יהודיים בשניידר מגיעים לא נימולים, שמגיעים לטיפולן אחר בכלל.
אלעזר שטרן: מגיעים לא נימולים.
אלעזר שטרן: מי שרוצה להתכחש לנתונים האלה - - -
אורי מקלב: לא פלא שמי שלא נימול מגיע הרבה לבית החולים.
אלעזר שטרן: אני ידעתי את זה, נכון.
אלעזר שטרן: אם לא הייתי מכיר אותך, הייתי חושב שאתה באמת מתכוון לזה.
אורי מקלב: אני עומד מאחורי הדברים.
אורי מקלב: אתה מדבר על תינוקות, זה לא סתם.
אלעזר שטרן: מה שאני רוצה לומר, תראו, יותר אנשים עושים היום בריתות עם רופאים.
אלעזר שטרן: גם הוא יגיד אין.
אלעזר שטרן: אין.
אלעזר שטרן: יש.
אלעזר שטרן: הוא יגיד יש לך נתונים?
אלעזר שטרן: אין לו נתונים.
אלעזר שטרן: ברבנות אין נתונים.
אלעזר שטרן: יותר אנשים עושים - - -
איילת נחמיאס ורבין: יש אינדיקציה למשהו?
איילת נחמיאס ורבין: סתם שאני אדע.
אורי מקלב: יש, יש להם נתונים.
אלעזר שטרן: נכון, אבל הם דרך אגב תחת פיקוח, הרופאים, הם תחת פיקוח.
אלעזר שטרן: הם נקראים.
אלעזר שטרן: המוהלים לא נקראים.
רחל עזריה: זה מדהים.
רחל עזריה: הבנת את זה?
איילת נחמיאס ורבין: ברור שאני מבינה את זה.
רחל עזריה: שלרופאים יש פיקוח, למוהלים אין פיקוח.
איילת נחמיאס ורבין: יש גם רופאים שהם מוהלים שהרבנות מכירה אותם, שזה המקצוע שלהם.
רחל עזריה: אני אומרת משהו.
רחל עזריה: שאין פיקוח על מוהלים.
אורי מקלב: למה אין פיקוח?
רחל עזריה: אין פיקוח על מוהלים.
אורי מקלב: באמת יש פיקוח מאוד מוקפד.
איילת נחמיאס ורבין: טוב, חבר הכנסת מקלב, אני מבטיחה לך שתוכל להגיב.
אלעזר שטרן: בשורה התחתונה, גם אם תשאלי אותם, אז גם לא פחות מתחתנים עם רבנות.
אלעזר שטרן: יש יותר שמתחתנים עם רב היום.
אלעזר שטרן: כל העניין הזה הוא בסוף איזה יהדות אנחנו מציגים וכמו שאנשים היום, בגלל ההתנהלות של הרבנות, פחות מתחתנים ברבנות, פחות נרשמים, אותו דבר לצערי הרב מאד קורה גם בבריתות.
אלעזר שטרן: כיוון שככה זה נראה, פחות אנשים עושים ברית מילה.
איילת נחמיאס ורבין: הולכים למוהלים.
אלעזר שטרן: לא, גם פחות עושים ברית מילה.
איילת נחמיאס ורבין: חברת הכנסת עזריה.
רחל עזריה: תראו, אני מגיעה לפה מדיון על כשרות בעסקים.
רחל עזריה: שדולה.
רחל עזריה: אני חשבתי על זה שבעצם כדאי לבדוק לכמה עסקים לקחו תעודת כשרות על זה שזה, לעומת לכמה מוהלים, באחוזים.
רחל עזריה: לכמה מוהלים אמרו אתה לא יכול להיות מוהל יותר בגלל שלא התנהלת כמו שצריך.
רחל עזריה: המספרים הם בכלל בלי פרופורציות.
רחל עזריה: זאת אומרת שיעור העסקים שגם מאיימים עליהם והם נקראים לזימון או אפילו אין זימונים הרבה פעמים, פשוט לוקחים מהם.
רחל עזריה: גם מאיימים וגם לוקחים וגם אם אתם רוצים לדבר עכשיו על העסקים של השגחה פרטית, שהולכים ונותנים להם את הקנסות, השיעור הוא מאד מאד גבוה.
רחל עזריה: יש לנו פה אירוע רפואי קודם כל מלחיץ מאד את ההורים.
איילת נחמיאס ורבין: מאד.
רחל עזריה: מאד מאד מלחיץ.
רחל עזריה: אני ילדתי שלוש בנות ואז בן ואמרתי שהקדוש ברוך הוא עשה את זה בשבילי, כי הפטור ההלכתי היחיד לברית זה ללדת בת.
רחל עזריה: אז ככה שלוש פעמים הייתי פטורה.
רחל עזריה: אבל זה לא רק החשש של ההורים, זה באמת פרוצדורה רפואית, אמנם יחסית פשוטה, אבל פרוצדורה רפואית.
רחל עזריה: כמו שאני לא יכולה ללכת לבדיקת דם אצל מישהו לא מוסמך ויש כללים ואם מישהי או מישהו יעשה בדיקת דם – וזה בדיקת דם – זו פרוצדורה שהיא כלום.
רחל עזריה: כמו החיסונים של הילדים, הכל מוסדר.
רחל עזריה: אין מצב, אי אפשר לעשות טעויות ולא לשלם עליהן.
רחל עזריה: אז כמו שזה ככה, זה מה שצריך להיות גם במוהלים.
איילת נחמיאס ורבין: אנחנו יודעים כמה מוהלים יש במדינת ישראל?
איילת נחמיאס ורבין: מוהלים, מוהלים.
איילת נחמיאס ורבין: לא רופאים.
רחל עזריה: אני רק אומר שנניח אפילו ביטוח, המוהלים לא מחויבים לעשות.
רחל עזריה: זאת אומרת אין בעצם שום כללים לגבי המוהלים, מה מותר, מה אסור.
רחל עזריה: אנחנו יודעים ש - - -
אורי מקלב: אז מה הדרישה שלך?
אורי מקלב: שאת ברית המילה יעשו רק רופאים?
אורי מקלב: או שלא יעשו בכלל?
רחל עזריה: לא, לא, לא.
איילת נחמיאס ורבין: חבר הכנסת מקלב, אני הבטחתי לך ואתה תדבר אחרי חברת הכנסת עזריה.
איילת נחמיאס ורבין: אני רוצה להבין.
איילת נחמיאס ורבין: מה הוא דורש?
רחל עזריה: תראה, מה זאת אומרת אין?
רחל עזריה: היום הפער בין לומר מוהל לבין לומר רופא, זה פער גדול.
רחל עזריה: היום אין שום כללים לגבי המוהל.
רחל עזריה: הכללים הם מינוריים וגם ברגע שאתה מוהל, לא לוקחים לך את התעודה, גם אם עשית דברים, כמו שציין חבר הכנסת אלעזר שטרן, אנחנו כולנו מכירים את הנתונים.
רחל עזריה: עשית אימונים על תינוקות, בלי שההורים יידעו ואתה הנחית אנשים לעשות אימונים על תינוקות בלי שהורים יידעו.
רחל עזריה: זה דברים שאסור על פי שבועת הרופא, על פי הכללים של הרופא, זה אסור.
רחל עזריה: אני חושבת שמוהלים, ואני מכבדת את המסורת וגם הילדים שלי עבור ברית מילה – ילד, היחיד, אצל מוהל שהוא גם קרוב משפחה שלי והרגשתי מאד מאד בנוח והכל בסדר, אבל אני חושבת שצריכים להיות כללים ברורים והיום אין כללים ומה שבטוח זה שאם יש בעיה והתינוק מגיע לבית חולים ואנחנו יודעים שיש בעיה, לא יכול להיות שהם אפילו לא נקראים לזימון ואפילו לא מתמודדים על האתגר.